224 



KÆRNEFRUGTFAMILIEN, POMACEÆ. 



283. Abild, Pirns malus L. 

 N. Vildepletræ. 



Abild, Pæretræ og de nærmest følgende Planter (Nr. 284— 

 287) hører til en Familie af Træer og Buske, som paa Grund 

 af den ejendommelige Frugt, der er fælles for dem, kaldes 

 Kærnefrugtfamilien. Skærer man et Æble over paa tværs 

 (Fig. 3), ser man i Midten af det saftige Kød et 5-stjærnet 

 „Kærnehus", hvis 5 Rum hvert indeholder 2 sortbrune Frø; ved 

 en Gennemskæring paa langs (Fig. 4) er Billedet anderledes: 

 Kærnehuset viser sig som en aflang, pergamentagtig Hinde, hvis 

 nedre Spids staar i Forbindelse med Æblets Stilk, medens den 

 øvre Spids forlænges op i den indtørrede Rest af Blomsten, som 

 sidder i Æblets øvre Ende. Sammenligner man nu hermed en 

 Æbleblomst (Fig. 2), kan man forstaa Frugtens Bygning. Kærne- 

 husets 5 Afdelinger svarer til 5 Frugtblade, der hvert ender med 

 en Griffel, og alle disse Grifler er forneden forenede. De 5 Frugt- 

 blade er nedsænkede i og sammenvoksede med den skaalformet 

 udvidede Blomsterbund; det er denne og Frugtbladenes ydre Lag, 

 som ved Modenheden er kødede, medens disse sidstes inderste Lag 

 danner det pergamentagtige Kærnehus. Paa Randen af Blomster- 

 bunden sidder Bæger- og Kronblade samt Støvdragere, medens 

 Griflerne rager op midt i. Blomsten maa følgelig kaldes o ver- 

 sæd ig; dog er Oversædigheden ikke saa fuldkommen hos andre 

 Slægter af Kærnefrugtfamilien; hos Dværgmispel (Nr. 287) f. 

 Eks. er den indre Side af Frugtbladene ikke indbyrdes sammen- 

 voksede, men deres Yderside er derimod vokset sammen med Blom- 

 sterbunden. Herved dannes en jævn Overgang til Rosenfamilien, 

 hvor Frugtbladene sidder frit i den udvidede Blomsterbund (sé 

 f. Eks. Tav. 290, Fig. 2), og da Blomstens Bygning ellers ikke 

 afviger, opfattes Kærnefrugtfamilien ligesom den senere omtalte 

 Stenfrugtfamilie (Nr. 312 — 314) af mange Botanikere som Un- 

 derafdelinger af Rosenfamilien. Det fælles for alle disse Plan- 

 ter er en regelmæssig, omkring- eller oversædig Blomst med oftest 

 5 Bæger- og Kronblade, mange Støvdragere og 1 — mange Frugtblade. 

 Kærnefrugtfamilien udmærker sig fremfor de andre ved Blomstens 

 mere eller mindre udprægede Oversædighed og ved den udadtil 

 kødede og indadtil pergamentagtige eller stenhaarde Frugt (Kær- 

 nefrugt), nærmest et Bær eller en Stenfrugt. 



